Source: http://www.universulromanesc.com/ginta/threads/2356-Proiect-preliminar-pentru-Constitutia-Cetatenilor-Romaniei-initiat-de-MCC-partea-I-a?p=4573&viewfull=1
Timestamp: 2017-08-19 07:13:19+00:00

Document:
Thread: Proiect preliminar pentru Constitutia Cetatenilor Romaniei initiat de MCC, partea -I-a
01-09-13, 10:43 AM #1
1.) Proiectul de lege privind revizuirea Constituţiei României, lansat de Mişcarea pentru Constituţia Cetăţenilor(MCC), la data de 16.03.2013, l-am actualizat la data de 20.08.2013.
2.) Proiectul este actualizat prin luarea în considerare a observaţiilor făcute de către Consiliul Legislativ al României, precum şi a propunerilor făcute în cadrul dezbaterii organizate de MCC şi în cadrul Forumului Constituţional, organizat de Parlamentul României.
3.) Urmează să definitivăm textul proiectului şi să reluăm procedura prevăzută de lege, adică: 3.a) Depunerea proiectului la Consiliul Legislativ;
3.b) Publicarea în Monitorul Oficial al României;
3.c) Strângerea celor 500.000 de semnături;
3.d) Depunerea proiectului şi a semnăturilor la Parlamentul României.
4.) Propun următorul calendar de lucru:
4.1) Şedinţă pe data de 5.09.2013, ora 17.00, la care vor participa membrii Comitetului de Iniţiativă constituit la data de 16.03.2013, precum şi alte persoane care şi-au exprimat interesul pentru proiect şi vor să facă parte din Comitetul de Iniţiativă. Vor fi discutate probleme de principiu ale proiectului propus de noi.
4.2) Şedinţă pe data de 12.09.2013, ora 11.00, în care vor fi discutate şi supuse la vot toate cele 180 de amendamente ale proiectului, punct cu punct, plus alte amendamente care se vor propune de participanţii la şedinţă.
4.3) Şedinţă pe data de 19.09.2013, ora 11.00, în care se va definitiva componenţa noului Comitet de Iniţiativă, se va autentifica, de către notar, Declaraţia de Constituire a Comitetului de Iniţiativă, se va vota şi semna, de către membrii Comitetului de Iniţiativă, forma finală a textului proiectului (şi a Expunerii de motive).
4.4) Depunerea proiectului la Consiliul Legislativ al României, pe data de 24.09.2013.
4.5) Obţinerea avizului Consiliului Legislativ, cel mai târziu, conform legii, pe data de 23.10.2013.
4.6) Publicarea proiectului în Monitorul Oficial al României, cel mai târziu, conform legii, pe data de 23.11.2013.
4.7) Depunerea proiectului şi a celor 500.000 de semnături la Parlamentul României, cel mai târziu, conform legii, pe data de 23.05.2014.
Vă aştept, pe data de 5.09.2013, ora 17.00.
E-mail contact: constantincojocaru.mcc@gmail.com
PARLAMENTUL ROMÂNIEI-CAMERA DEPUTAŢILOR SENAT. PROIECT DE LEGE PRIVIND REVIZUIREA CONSTITUŢIEI ROMÂNIEI
1. Înainte de TITLUL I, se introduce un Preambul, cu următorul cuprins:
Noi, poporul român, Conştienţi de răspunderea noastră în faţa lui Dumnezeu şi a oamenilor, mulţumind strămoşilor pentru că au creat pentru noi România, limba română şi civilizaţia românească, dorind să asigurăm libertatea, bunăstarea şi prosperitatea noastră şi a urmaşilor noştri, să construim un stat al nostru, naţional, suveran şi independent, unitar, indivizibil şi democratic, clădit pe temelia valorilor civilizaţiei româneşti, slujitor competent şi responsabil al drepturilor şi intereselor noastre, capabil să se integreze armonios în marea familie a statelor Uniunii Europene, Ştiind că singura cale, prin care noi, poporul român, ca şi alte popoare, ne putem câştiga şi păstra libertatea, bunăstarea şi prosperitatea, prin care ne putem apăra dreptul de a fi stăpâni asupra teritoriului naţional, câştigat prin sângele strămoşilor noştri, asupra resursele naturale ale acestui pământ sfânt, asupra avuţiei pe care am creat-o şi pe care o creem, prin munca noastră, este construcţia economiei democratice, prin împroprietărirea cu capital a tuturor cetăţenilor, astfel încât majoritatea capitalului să rămână, pentru totdeauna, în proprietatea privată a majorităţii cetăţenilor, această majoritate a cetăţenilor constituind clasa mijlocie a societăţii, aceea care, deţinând puterea economică, va controla şi puterea politică, adică statul, cu toate componentele sale – legislativă, executivă, juridică, financiară, mediatică, electorală, statistică, morală, ştiinţifică – şi îşi va impune şi propriile sale valori morale: demnitatea; libertatea; dreptatea; adevărul; cinstea; curajul; munca; spiritul de iniţiativă şi de întreprindere; omenia; ospitalitatea; toleranţa; dragostea pentru semeni, pentru familie, pentru popor şi pentru ţară; neagresiunea şi neamestecul în treburile altor popoare, Am hotărât, prin referendum, să adoptăm prezenta Constituţie a României.”
Structura proiectului de Nouă Constituţie - Mişcarea pentru Constituţia Cetăţenilor, partea -I-a (actualizat pe 20/08/2013)
* TITLUL -I- Principii generale
(Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
2. Articolul 1 se modifică va avea următorul cuprins:
(3) Statul român este clădit pe temelia valorilor morale ale civilizaţiei româneşti: demnitatea; libertatea; dreptatea; adevărul; cinstea; curajul; munca; spiritul de iniţiativă şi de întreprindere; omenia; ospitalitatea; toleranţa; dragostea pentru semeni, pentru familie, pentru popor şi pentru ţară; neagresiunea şi neamestecul în treburile altor popoare.
(4) Statul român se organizează pe baza principiilor controlului poporului asupra statului, separaţiei, independenţei şi echilibrului autorităţilor statului - legislativă, executivă, judecătorescă, mediatică, financiară, electorală, statistică, morală, ştiinţifică - în cadrul democraţiei constituţionale. Autorităţile statului sunt cele stabilite prin Constituţie. Între ele nu există relaţii ierarhice, ci numai relaţii de colaborare şi de control reciproc.
(5) România este stat de drept, în care respectarea Constituţiei, a supremaţiei sale, a legilor şi a hotărârilor judecătoreşti sunt obligatorii.”
3. TITLUL -I- Principii generale
După articolul 1, se introduce un nou articol, 1.1, astfel: Denumirea articolului va fi „Uniunea Europeană”
Articolul va vea următorul cuprins:
(3) Revizuirea tratatelor constitutive ale Uniunii Europene se aprobă de poporul român, prin referendum.”
*TITLUL -I- Principii generale
„(1) Suveranitatea naţională aparţine poporului, care o exercită prin referendum şi prin autorităţile statului şi autorităţile locale, constituite potrivit Constituţiei, prin alegeri libere, periodice şi corecte.”
„(1.1) Poporul încredinţează o parte din atributele suveranităţii sale autorităţilor statului şi autorităţilor locale, care le exercită în numele şi în interesul poporului, potrivit Constituţiei.”
5. TITLUL -I- Principii generale
După articolul 2, se introduce un nou articol, 2.1, astfel: Denumirea articolului va fi “Referendumul”
(2) Referendumul local se organizează la nivelul comunei, oraşului, municipiului, sau judeţului, la cererea primarului, a voievodului, a unui sfert din numărul consilierilor locali, respectiv, judeţeni, sau la cererea a cel puţin 5% din numărul cetăţenilor cu drept de vot ai comunei, oraşului, minicipiului, sau judeţului respectiv.
(3) Referendumul naţional se organizează la iniţiativa Preşedintelui României, la iniţiativa a cel puţin 250.000 cetăţeni cu drept de vot, sau din oficiu, de către Autoritatea Electorală, în situaţiile prevăzute în Constituţie. Cetăţenii care îşi manifestă dreptul de iniţiere a referendumului naţional trebuie să provină din cel puţin jumătate din judeţele ţării, iar în fiecare din aceste judeţe, respectiv în municipiul Bucuraşti, trebuie să fie înregistrate cel puţin 10.000 de semnături pentru susţinerea acestei iniţiative.
(4) Autoritatea Electorală este obligată să organizeze referendumurile iniţiate potrivit Constituţiei, în termen de 45 zile de la data înregistrării iniţiativelor la această Autoritate, sau la termenele prevăzute în Constituţie.
(5) Referendumul, organizat potrivit Constituţiei, este valabil şi îşi produce efectele în sensul stabilit de majoritatea celor înscrişi pe listele electorale permanente care au participat la referendum şi şi-au exprimat în mod valabil votul. La referendum participă şi cetăţenii care au domiciliul sau reşedinţa ori călătoresc în străinătate şi sunt înscrişi pe listele electorale suplimentare.
(6) Voinţa exprimată de alegători prin referendum, validat ca fiind legal, este obligatorie pentru toate autoritîţile statului şi autorităţile locale.
(7) O lege, sau hotărâre, aprobată prin referendum poate fi modificată, completată sau abrogată doar printr-un alt referendum,
(8) Cheltuielile ocazionate de organizarea referendumurilor şi alegerilor, de orice fel, sunt suportate din bugetul Autorităţii Electorale, parte integrantă a bugetului de stat.”
“(3) Teritoriul este organizat, sub aspect administrativ, în localităţi - comune şi oraşe - şi judeţe. Comunele sunt compuse din unul sau mai multe sate. În condiţiile legii, unele oraşe sunt declarate municipii. Compunerea localităţilor se stabileşte prin lege.
„(3.1) Reorganizarea teritoriului naţional, sub aspect administrativ, se aprobă de către poporul român, prin referendum.”
7. TITLUL -I- Principii generale
După articolul 3, se introduce un nou articol, 3.1, astfel: Denumirea articolului va fi: „Reîntregirea Patriei”
“(1) Statul român este continuatorul statului naţional şi unitar consfinţit prin Actul Unirii Basarabiei cu România citit şi semnat în Sfatului Ţării la Chişinau pe 27 Martie 1918, prin Declaraţia Unirii Bucovinei cu România aprobată de Congresul General al Bucovinei la Cernăuţi în 15/28 Noiembrie 1918 şi prin Rezoluţia Marii Adunări Naţionale de la 1 Decembrie 1918.
(2) Statul român este obligat să militeze şi să acţioneze, necontenit şi paşnic, pentru Reîntregirea Patriei, prin eliminarea definitivă şi irevocabilă a consecinţelor celui de-al doilea Război Mondial, cu respectarea prevederilor tratatelor şi dreptului internaţional.”
8. TITLUL -I- Principii generale
După articolul 3.1, se introduce un nou articol, 3.2, astfel: Denumirea articolului va fi: „Regiunile de dezvoltare”
(2) Denumirile şi componenţa regiunilor de dezvoltare sunt stabilite prin lege, care poate fi modificată prin referendum naţional.”
9.Articolul 5 se modifică şi va avea următorul cuprins:
“(1) Cetăţenia română se dobândeşte, se păstreză sau se pierde în condiţiile prevăzute de lege, adoptată prin referendum naţional.
(2) Statul român ţine evidenţa persoanelor cărora li s-a acordat cetăţenia română, la cerere, sau prin adopţie, şi publică lista completă a acestor persoane, în Monitorul Oficial al României, Partea I, în ultima zi lucrătoare a fiecărui an. Lista precizează cetăţeniile străine pe care persoanele în cauză le deţin, sau le-au deţinut, înainte de primirea cetăţeniei române, precum şi prenumele celor doi părinţi ai persoanelor în cauză. În prima listă, publicată la sfârşitul anului în care intră în vigoare prezenta lege, sunt cuprinse toate persoanele care au primit cetăţenia română începând cu data de 22 decembrie 1989 până la sfârşitul anului în care se publică lista.
(3) Cetăţenii români care au locuit şi locuiesc în teritorii care au făcut parte din teritoriul României nu au pierdut cetăţenia. Tuturor cetăţenilor care arată că se află în această situaţie (şi descendenţilor lor) li se recunoaşte cetăţenia română, imediat, fără taxe.
(4) Persoanele care au participat, în orice fel, la genocidul antiromânasc de după 1944, nu pot primi cetăţenia română şi o pierd, dacă participarea la genocid este stabilită printr-o hotărâre judecătorească, rămasă definitivă.”
(2) Măsurile de protecţie luate de stat pentru păstrarea, dezvoltarea şi exprimarea identităţii persoanelor aparţinând minorităţilor naţionale trebuie să fie conforme cu principiile de egalitate şi de nediscriminare în raport cu ceilalţi cetăţeni români. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
(4) Fiecare catăţean al României are dreptul să-şi declare etnia şi religia la primul recensământ organizat după data la care a împlinit vârsta de 18 ani.
(5) Beneficiază de măsurile de protecţie luate de stat pentru păstrarea, dezvoltarea şi exprimarea identităţii lor etnice, culturale, lingvistice şi religioase numai cetăţenii care şi-au declarat etnia şi religia, conform alineatului (4). Până la împlinirea vârstei de 18 ani, copii beneficiază de drepturile de protecţie ale părinţilor.”
Statul sprijină întărirea legăturilor cu românii din afara frontierelor ţării şi acţionează pentru păstrarea, dezvoltarea şi exprimarea identităţii lor etnice, culturale, lingvistice şi religioase, cu respectarea legislaţiei statului ai cărui cetăţeni sunt. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
11. Articolul 7 se modifică şi se completează, astfel: Denumirea articolului va fi: „Românii din afara graniţelor statului”
„(2) Românii din teritoriile situate în afara graniţelor statului român, dar care fac parte din spaţiul de etnogeneză a poporului român, beneficiază de o atenţie specială din partea statului român pentru a fi protejaţi împotriva acţiunilor de deznaţionalizare, discriminare şi disoluţie etnică.”
(2) Partidele politice se constituie şi îşi desfăşoară activitatea în condiţiile legii. Ele contribuie la definirea şi la exprimarea voinţei politice a cetăţenilor, respectând suveranitatea naţională, integritatea teritorială, ordinea de drept şi principiile democraţiei. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României *
12.Articolul 8 se modifică şi se completează, astfel: Denumirea articolului va fi: “Partidele politice”
(4) Partidele politice sunt persoane juridice de drept privat.
(6) Toate partidele înregistrate, potrivit legii, dispun de aceleaşi drepturi, inclusiv în ceea ce priveşte reprezentarea în birourile electorale şi accesul la timpi de antenă.
(8) Partidele politice sunt finanţate exclusiv din cotizaţiile plătite de membrii lor. Cotizaţia este aceiaşi pentru toţi membrii unui partid.”
Sindicatele, patronatele şi asociaţiile profesionale se constituie şi îşi desfăşoară activitatea potrivit statutelor lor, în condiţiile legii. Ele contribuie la apărarea drepturilor şi la promovarea intereselor profesionale, economice şi sociale ale membrilor lor. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
România întreţine şi dezvoltă relaţii paşnice cu toate statele şi, în acest cadru, relaţii de bună vecinătate, întemeiate pe principiile şi pe celelalte norme general admise ale dreptului internaţional. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
(3) În cazul în care un tratat la care România urmează să devină parte cuprinde dispoziţii contrare Constituţiei, ratificarea lui poate avea loc numai după revizuirea Constituţiei. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
13.Articolul 11 se modifică şi va avea următorul cuprins:
(2) Tratatele la care statul român urmează să devină parte se aprobă de poporul român, prin referendum.
(5) În interpretarea dispoziţiilor constituţionale privind drepturile şi obligaţiile cetăţenilor se va ţine seama şi de prevederile Declaraţiei Universale a Drepturilor Omului şi ale celorlalte tratate la care statul român este parte.”
(4) Stema ţării şi sigiliul statului sunt stabilite prin legi organice. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
14. Articolul 12 se modifică, astfel:
(3) Imnul naţioanal al României este „Trei culori”, cu muzica şi versurile de Ciprian Porumbescu.
(4) Stema ţării şi sigiliul statului sunt stabilite prin lege.”
În România, limba oficială este limba română. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
15. Articolul 13 completează, astfel:
(3) Învăţarea, cunoaşterea şi folosirea limbii române în raporturile de serviciu cu ceilalţi cetăţeni români este obligatorie pentru toţi cetăţenii României.”
Capitala României este municipiul Bucureşti.(Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României*
16. Articolul 14 completează, astfel:
*TITLUL -II- Drepturile, libertăţile şi îndatoririle fundamentale
17. Articolul 15 se modifică şi se completeză astfel:
„(1) Cetăţenii beneficiază de libertăţile cu care s-au născut şi de drepturile consfinţite prin Constituţie şi prin alte legi şi au obligaţiile prevăzute de acestea.”
„(1.1) Legalitatea este subordonată binelui individual şi naţional şi trebuie să-şi dovedească legitimitatea, prin conformare cu realitatea dovedită.”
“(3) Nu se pot prevala de non-retroactivitate persoanele care au împiedicat denunţarea, cercetarea şi condamnarea infracţiunilor. Este anulată orice prescripţie pentru fapte comise după 23 august 1944, termenele putând începe să curgă numai după intrarea în vigoare a prezentei legi.
(4) Faptele comise împotriva caracterului naţional, suveran şi independent, unitar şi indivizibil al statului român, trădarea ţării, faptele care au condus la subminarea economiei naţionale şi a puterii de stat , care au produs distrugerea şi înstrăinarea capitalului naţional, constituie crime împotriva poporului român şi sunt imprescriptibile.
(4) În condiţiile aderării României la Uniunea Europeană, cetăţenii Uniunii care îndeplinesc cerinţele legii organice au dreptul de a alege şi de a fi aleşi în autorităţile administraţiei publice locale. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României *
18. Articolul 16 se modifică şi se completează, astfel:
„(3) Funcţiile şi demnităţile publice, civile sau militare, pot fi ocupate, în condiţiile legii, de persoanele care au numai cetăţenia română şi domiciliul în ţară. Statul român garantează egalitatea de şanse între femei şi bărbaţi pentru ocuparea acestor funcţii si demnităţi.
(4) Cetăţenii Uniunii Europene care îndeplinesc cerinţele legii au dreptul de a alege şi a fi aleşi în autorităţile locale.”
d) au exercitat funcţia de activist în cadrul aparatului de propagandă al Consiliului Culturii şi Educaţiei Socialiste la nivel central, regional, raional sau judeţean, după caz, precum şi directorii de editură, redactorii-şefi, redactorii-şefi adjuncţi şi secretarii generali de redacţie ai instituţiilor de presă ale PMR, PCR, UTM şi UTC din România la nivel naţional, regional, raional sau judeţean, după caz;
f) au făcut parte din structurile organelor de Securitate şi au colaborat cu Securitatea, ca poliţie politică, constatată ca atare de către organele în drept, potrivit legii;
u) inspector general, inspector sau director în cadrul serviciilor deconcentrate ale statului la nivel judeţean.
(7) Nu pot ocupa demnităţi şi funcţii publice persoanele care, potrivit hotărârilor judecătoreşti, rămase definitive, au dobândit averi prin încălcarea legii sau nu au putut justifica averile dobândite, cele care au fost condamnate pentru acte de corupţie, pentru conflict de interese sau pentru incompatibilitate.”
Cetăţenii români se bucură în străinătate de protecţia statului român şi trebuie să-şi îndeplinească obligaţiile, cu excepţia acelora ce nu sunt compatibile cu absenţa lor din ţară. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României *
(2) Dreptul de azil se acordă şi se retrage în condiţiile legii, cu respectarea tratatelor şi a convenţiilor internaţionale la care România este parte. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României *
19. Articolul 19 se modifică, astfel:
(2) Dacă există neconcordanţe între pactele şi tratatele privitoare la drepturile fundamentale ale omului, la care România este parte, şi legile interne, au prioritate reglementările internaţionale, cu excepţia cazului în care Constituţia sau legile interne conţin dispoziţii mai favorabile. (Constituţia României 2003) Detalii (dezbatere publică articol) pe Forumul CONSTITUŢIONAL - Revizuirea Constituţiei României *
21. Articolul 21 se modifică, astfel:
22. Articolul 22 se modifică şi se completează, astfel:
„(3) Legiferarea pedepsei cu moartea se decide de poporul român, prin referendum.”
* TITLUL -II- Drepturile, libertăţile şi îndatoririle fundamentale
23. Articolul 23 se modifică, astfel:
„(8) Celui condus administrativ, reţinut sau arestat i se aduc de îndată la cunoştinţă, în limba pe care o înţelege, motivele conducerii administrative, ale reţinerii sau ale arestării, iar învinuirea, în cel mai scurt termen; învinuirea se aduce la cunoştinţă numai în prezenţa unui avocat, ales sau numit din oficiu.”
24. Articolul 24 se modifică şi se completează, astfel:
„(2) În tot cursul procesului, părţile au dreptul să fie asistate de un avocat, ales sau numit din oficiu şi de a dispune de timpul şi de înlesnirile necesare pentru pregătirea apărării.” După alineatul (2), se introduc două noi alineate, cu următorul cuprins:
„(3) În tot cursul procesului penal, trebuie respectat principiul egalităţii armelor între acuzare şi apărare.
(4) Tehnicile speciale de investigaţie, precum interceptarea convorbirilor şi comunicaţiilor telefonice, ambientale sau de orice altă natură sau utilizarea investigatorilor cu identitate protejată, nu pot fi folosite decât în cursul procesului penal, pe o durată determinată, numai cu autorizarea instanţei de judecată şi sub stricta supraveghere a acesteia.”
25. Articolul 26 se modifică şi se completează, astfel:
„(1) Statul garantează dreptul cetăţenilor la viaţă intimă, familială şi privată. Este interzisă supravegherea vieţii cetăţenilor de către autorităţile publice, sau de către orice persoane fizice şi juridice române, sau străine.”
“(3) Statul garantează dreptul cetăţenilor la protecţia datelor cu caracter personal.”
26. Articolul 27 se modifică, astfel:
“(3) Percheziţia se dispune de instanţele judecătoreşti şi se efectuează în condiţiile şi în formele prevăzute de lege.”
27. Articolul 29 se modifică, astfel:
Alineatele (1) - (5) vor avea următorul cuprins:
“(1) Libertatea gândirii şi a opiniilor, precum şi libertatea credinţelor religioase nu pot fi îngrădite sub nici o formă. Nimeni nu poate fi constrâns să adopte o opinie ori să adere la o credinţă religioasă contrare convingerilor sale. Nici o lege nu poate introduce limitări ale acestui drept. Delictele de opinie, neînsoţite de acţiuni antisociale, nu pot fi penalizate, în nici o împrejurare.
(2) Libertatea conştiinţei este garantată.
(3) Cultele religioase sunt libere şi se organizează potrivit statutelor proprii, dacă acestea nu introduc discriminări pe temei religios, în condiţiile legii.
(5) Cultele religioase sunt autonome faţă de stat. Ele se bucură de sprijinul statului, prin înlesnirea asistenţei religioase în armată, în spitale, în penitenciare, în azile şi în orfelinate.”
28. Articolul 30 se modifică şi se completează, astfel:
”(4) Niciun mijloc de comunicare în masă nu poate fi suspendat sau suprimat, cu excepţia cazurilor în care a fost împiedicată publicarea unei informaţii de interes public şi a cazurilor în care a fost încălcat dreptul la replică.”
(9) Dreptul la replică este garantat. Mijlocul de comunicare în masă - publicaţie, post de radio, post de televiziune etc - care nu a acordat dreptul la replică, potrivit legii, pierde licenţa, respectiv autorizaţia de funcţionare.”
29. Articolul 31 se modifică, astfel:
(2.2) Proiectele de acte normative ce urmează să fie adoptate de autorităţile şi instituţiile publice, cu excepţia celor care au caracter de urgenţă, potrivit legii, sunt supuse, cu cel puţin 30 de zile înainte de adoptare, dezbaterii publice. Mijloacele de comunicare în masă sunt obligate să ofere spaţii şi timpi de antenă pentru aceste dezbateri, potrivit legii.”
„(3.1) Nici o excepţie nu va putea fi opusă dreptului de acces la o informaţie de interes public, dacă există un interes public major care depăşeşte interesul ocrotit pe cale de excepţie.”
(4) Mijloacele de comunicare în masă, publice şi private, sunt obligate să asigure informarea corectă a publicului. Dezinformarea şi manipularea publicului se pedepsesc, conform legii.”
30. Articolul 32 se modifică şi se completeză, astfel: Denumirea articolului va fi: „Dreptul la educaţie”
“(1) Dreptul la educaţie este asigurat prin învăţământul general obligatoriu, prin învăţământul liceal şi prin cel profesional, prin învăţământul superior, precum şi prin alte forme de instrucţie, de formare profesională şi de formare continuă.”
”(1.1) Educaţia trebuie să urmărească dezvoltarea deplină a personalităţii umane şi întărirea respectului faţă de drepturile şi libertăţile cetăţenilor şi faţă de istoria, tradiţiile şi valorile civilizaţiei poporului român.”
La alineatul (5), se adaugă o nouă teză, cu următorul cuprins: „Statul stabileşte standarde de calitate în educaţie pentru fiecare nivel şi formă de învăţământ şi monitorizează respectarea acestora.”
(6.2) Statul asigură educaţia civic-juridică, economică, ecologică şi sportivă, pe tot parcursul procesului de învăţământ, începând cu învăţământul general obligatoriu, continuînd cu învăţământul liceal şi cel profesional, până la terminarea învăţământului superior.”
“(7) Statul asigură libertatea învăţământului religios, potrivit cerinţelor specifice fiecărui cult. În şcolile de stat, învăţământul religios este opţional şi organizat în condiţiile legii. Părinţii au dreptul neîngrădit de a alege între cursuri despre una din religiile recunoscute şi cursuri generale de istoria culturii/religiilor.”
După alineatul (7), se introduce un alineat nou, cu următorul cuprins:
31. Articolul 33 se modifică, astfel:
32. Articolul 34 se modifică, astfel:
„(1) Dreptul la sănătate fizică şi mentală, precum şi la hrană sănătoasă, care să nu conţină substanţe toxice şi otrăvitoare, este garantat.”
După alineatul (3), se introduc două noi alineate, cu următorul cuprins
“(4) Este interzisă aderarea României la acorduri internaţionale care permit comercializarea de seminţe şi produse alimentare modificate genetic, creându-se, astfel, dependenţă economică faţă de producătorii acestora.
(5) Statul român este obligat să asigure, prin utilizarea Fondului Naţional de Capital Distributiv, dezvoltarea unei puternice industrii naţionale farmaceutice, competitive, capabilă să furnizeze cetăţenilor medicamente de calitate, la preţuri reduse.”
33. Articolul 35 se modifică şi va avea următorul cuprins:
d) tragerea la răspundere a persoanelor fizice şi juridice pentru daunele pricinuite mediului natural, sănătăţii şi avutului unei persoane ca urmare a unor contravenţii şi infracţiuni ecologice.
(2) Statul este obligat să acţioneze la nivel internaţional pentru conservarea, protejarea şi ameliorarea mediului înconjurător.
(5) Cetăţenii au drept de acces la natură.
(6) Sunt interzise relele tratamente aplicate animalelor, definite potrivit legii.”
34. Articolul 36 se modifică şi completează astfel:
„(3) Votul se exercită direct, la urne, sau prin corespondenţă, potrivit legii.
(4) Statul este obligat să asigure educaţia civic-juridică permanentă a cetăţenilor, prin cunoaşterea prevederilor Constituţiei, a organizării şi funcţionării statului şi autorităţilor locale, a drepturilor, libertăţilor şi obligaţiilor fundamentale ale cetăţenilor, a prevederilor legislaţiei electorale. Această educaţie se face atât pe parcursul învăţământului de toate gradele cât şi printr-o emisiune permanentă, zilnică, la postul public naţional de televiziune, ca şi prin celelelte componente ale Serviciului Naţional Public de Presă, Radio şi Televiziune, potrivit legii”
35. Articolul 37 se modifică şi se completează, astfel:
(1) Au dreptul de a fi aleşi cetăţenii cu drept de vot care îndeplinesc condiţiile prevăzute în articolul 16 alineatul (3), dacă nu le este interzisă asocierea în partide politice, potrivit articolului 40 alineatul (3), ori dacă nu pot ocupa demnităţi şi funcţii publice potrivit articolului 16 alineatele (5), (6) şi (7).
„(2) Candidaţii trebuie să fi împlinit, până în ziua alegerilor inclusiv, vârsta de cel puţin 30 de ani pentru a fi aleşi în Parlamentul României sau în organele administraţiei publice locale şi vârsta de cel puţin 40 de ani pentru a fi aleşi în funcţia de Preşedinte al României, Preşedinte al Autorităţii Judecătoreşti, Preşedinte al Autorităţii Mediatice, Preşedinte al Autorităţii Financiare, Preşedinte al Autorităţii Electorale, Preşedinte al Autorităţii Statistice, Preşedinte al Autorităţii Morale, Preşedinte al Autorităţii tiinţifice Avocatul Poporului, Preşedinte al Curţii de Conturi, Preşedinte al Curţii Constituţionale, Preşedinte al Consiliului Legislativ, directorul Serviciului Naţional Public de Presă, Radio şi Televiziune, directorul Serviciului Român de Informaţii.”
36. Articolul 38 se modifică şi va avea următorul cuprins:
“Cetăţenii români au dreptul de a alege şi a fi aleşi în Parlamentul European, în condiţiile legii.”
37. TITLUL -II- Drepturile, libertăţile şi îndatoririle fundamentale
După articolul 38, se introduce un nou articol, 38.1, astfel: ARTICOLUL 38.1: Alegerea membrilor din România în Parlamentul European
„(1) Membrii din România în Parlamentul European sunt aleşi prin vot universal, egal, direct, secret şi liber exprimat, printr-un sistem electoral bazat pe candidaturi uninominale, cu două tururi de scrutin acolo unde primul clasat obţine mai puţin de 50% plus unu din voturile valabil exprimate şi fără redistribuiri, potrivit legii electorale.”
38. TITLUL -II- Drepturile, libertăţile şi îndatoririle fundamentale
După articolul 38.1, se introduce un nou articol, 38.2, astfel: ARTICOLUL 38.2: Candidaturile pentru alegerea membrilor din România în Parlamentul European
c)să aibă vârsta de cel puţin 35 de ani;
f) să prezinte electoratului Programul Legislativ pentru realizarea căruia se obligă să acţioneze, în calitate de membru din România în Parlamentul European, dacă va fi ales.
(2) Programul Legislativ constituie contractul electoral al candidatului. El va fi semnat de candidatul la funcţia de membru din România în Parlamentul European, va fi tipărit şi pus la dispoziţia electorilor din colegiul în care candidează, pe toată durata campaniei electorale. Un exemplar al acestui document va fi depus la Autoritatea Electorală, înainte de începerea campaniei electorale.”
„(1) Dreptul cetăţenilor de a se întruni, paşnic, pe domeniul public al localităţilor, în adunări publice, mitinguri, demonstraţii, procesiuni, proteste, sau orice alte întruniri, este garantat. (2) Primarii localităţilor sunt obligaţi să asigure condiţiile necesare pentru desfăşurarea normală a adunărilor publice ale cetăţenilor.
(6) Este interzisă instigarea unei părţi a populaţiei împotriva altei părţi care protestează paşnic pe domeniul public.
(7) Este interzisă utilizarea forţei împotriva manifestaţiilor paşnice ale cetăţenilor pe domeniul public.”
40. Articolul 40 se modifică şi se completează, astfel: Denumirea articolului va fi: „Libertatea de asociere”
(2) Partidele sau organizaţiile ale căror scopuri ori activităţi concrete sunt îndreptate împotriva pluranismului politic, a principiilor statului de drept, a drepturilor şi libertăţilor fundamentale ale cetăţenilor, definite prin Constituţie, ori a suveranităţii, a integrităţii sau a a independenţei României sunt neconstituţionale.
(3) Nu pot face parte din partide politice, în perioada mandatului, Preşedintele României, Preşedintele Autorităţii Judecătoreşti, Preşedintele Autorităţii Mediatice, Preşedintele Autorităţii Financiare, Preşedintele Autorităţii Electorale, Preşedintele Autorităţii Statistice, Preşedintele Autorităţii Morale, Preşedintele Autorităţii Ştiinţifice, Preşedintele şi membrii Curţii de Conturi, Preşedintele şi membrii Consiliului Superior al Magistraturii, Preşedintele şi judecătorii Curţii Constituţionale, Avocatul Poporului, Preşedintele Consiliului Legislativ, directorul Serviciului Naţional Public de Presă, Radio şi Televiziune, directorul Serviciului Român de Informaţii, magistraţii, cadrele militare în activitate, poliţiştii şi alte categorii de funcţionari publici stabilite prin lege. În timpul mandatului, aceste persoane nu pot susţine nici un partid politic.
(4) Nici o lege, sau alt act normativ nu poate îngrădi sau condiţiona dreptul la liberă asociere, în afara restricţiilor prevăzute la alineatele (2) şi (3).”
41. Articolul 41 se modifică şi se completează, astfel:
„(2) Persoanele care îşi desfăşoară activitatea în temeiul unui raport de muncă au dreptul la măsuri de protecţie socială. Acestea privesc securitatea şi sănătatea în muncă, regimul de muncă al femeilor şi tinerilor, instituirea salariului minim pe ţară, repausul săptămânal, concediul de odihnă plătit, prestarea muncii în condiţii deosebite sau speciale, formarea profesională, precum şi alte situaţii specifice, stabilite prin lege.”
„(4) La muncă egală, remuneraţie egală.”
„(5) Dreptul la negocieri colective în materie de muncă şi caracterul obligatoriu al contractelor şi acordurilor colective sunt garantate.”
„(6) Persoanele care îşi desfăşoară activitatea în temeiul unui raport de muncă au dreptul la egalitate de tratament şi la respectarea demnităţii lor în muncă.”
(2) Munca forţată este permisă în următoarele situaţii:
„(1) Persoanele care îşi desfăşoară activitatea în temeiul unui raport de muncă au dreptul la grevă pentru apărarea intereselor profesionale, economice şi sociale.
(2) Legea stabileşte categoriile de personal, situaţiile, condiţiile şi limitele exercitării acestui drept, precum şi garanţiile necesare asigurării serviciilor esenţiale pentru societate.”
44. Articolul 44 se modifică şi se completează, astfel: Denumirea articolului va fi: „Dreptul de proprietate”.
“(1) Dreptul de proprietate, corect constituit, precum şi creanţele asupra statutului, corect constituite, sunt garantate.”
„(2) Proprietatea este garantată şi ocrotită în mod egal de lege, indiferent de titular. Cetăţenii străini şi apatrizii nu pot dobândi dreptul de proprietate privată asupra terenurilor.”
După alineatul (9), se introduc cinci noi alineate, cu următorul cuprins:
„(10) Proprietatea publică aparţine poporului şi este administrată de stat sau de autorităţile locale.
(11) Bogătiile de orice natură ale subsolului, minele, terenurile şi pădurile din fondul funciar al poporului, spaţiul aerian, căile de comunicaţie, de uz şi interes public, apele, izvoarele de energie naturală, plajele, marea teritorială, resursele naturale ale zonei economice şi ale platoului continental, baza materială a autorităţilor şi instituţiilor publice, precum şi alte bunuri stabilite de lege, fac obiectul exclusiv al proprietătii publice.
(12) Fac obiectul proprietăţii publice şi activele financiare şi reale trecute în proprietatea statului român prin aplicarea prevederilor Legii nr. 15/1990, temporar, până la trecerea lor în patrimoniul Fondului Naţional de Pensii Publice şi al Fondului Naţional de Capital Distributiv.
(13) Bunurile proprietate publică sunt inalienabile, insesizabile şi imprescriptibile. In condiţiile legii, ele pot fi date în folosinţă sau în administrare regiilor autonome ori instituţiilor publice.
(14) Statul român este obligat să recupereze şi să treacă în proprietate publică toate proprietăţile restituite şi retrocedate prin încălcarea legii şi a intereselor poporului român.”
„ (1) Cetăţenii au dreptul să desfăşoare orice fel de activitate economică, care nu este interzisă de lege, ca persoane fizice sau asociaţi în personae juridice, autorizate, potrivit legii. (2) Nici o lege sau alt act normativ nu poate condiţiona autorizarea desfăşurării de activităţi economice de obţinerea de avize, de orice fel, de la autorităţile executive ale statului sau locale.
(4) Autorităţile executive ale statului şi cele locale supraveghează modul în care persoanele fizice şi juridice respectă obligaţiile stabilite prin autorizaţiile de funcţionare ca agenţi economici şi solicită instanţelor judecătoreşti sancţionarea celor care se fac vinovaţi de încălcarea legii şi a hotărârilor judecătoreşti, inclusiv anularea autorizaţiilor de funcţionare.”
46. Articolul 48 se completează, astfel:
47. Articolul 49 se modifică, astfel: Denumirea articolului va fi: „Protecţia minorilor”
„(1) Minorii se bucură de un regim special de protecţie şi de asistenţă în realizarea drepturilor lor.
(2) Statul acordă alocaţii pentru minori şi ajutoare pentru îngrijirea minorului bolnav ori cu dizabilităţi. Alte forme de protecţie socială a minorilor se stabilesc prin lege.”
48. Articolul 50 se modifică, astfel: Denumirea articolului va fi: „Protecţia persoanelor cu dizabilităţi”
„Persoanele cu dizabilităţi se bucură de protecţie specială. Statul asigură realizarea unei poltici naţionale de egalitate a şanselor şi de incluziune, de prevenire şi de tratament, în vederea participării efective a persoanelor cu dizabilităţi în viaţa comunităţii, respectând drepturile şi îndatoririle ce revin părinţilor şi tutorilor.”
49. Articolul 51 se modifică, astfel:
50. Articolul 52 se modifică, astfel:
„(2) Condiţiile şi limitele exercitării acestui drept se stabilesc prin lege, dar nu pot atrage esenţa dreptului.”
La alineatul (3) se adaugă o nouă teză, cu următorul cuprins:
„Statul este obligat să exercite dreptul de regres, în condiţiile legii.”
51. Articolul 54 se modifică şi se completează, astfel:
“(1.1) Promovarea intereselor unor personae fizice sau juridice străine care intră în conflict cu interesele cetăţenilor României este interzisă.
52. Articolul 55 se modifică şi se completează, astfel:
„(4) Îndatoririle militare ale cetăţenilor României privesc numai apărarea României şi a ţărilor cu care România a încheiat tratate militare de apărare comună.
(5) Statul român trebuie să-şi continue tradiţia sa de stat neagresor, să militeze ca principiile omeniei, dreptăţii şi echităţii, convenite între cetăţenii săi, să fie aplicate şi în relaţiile dintre state.”
53. Articolul 56 se completează, astfel:
„(4) Legile şi hotărârile prin care se stabilesc noi taxe sau impozite, ca şi cele care modifică, completează sau anulează legi şi hotărâri referitoare la taxe sau impozite se adoptă prin referendum.”
54. Articolul 58 se modifică şi se completează, astfel: Denumirea articolului va fi: „Rolul şi alegerea”
„(1) Avocatul Poporului apără drepturile şi libertătile persoanelor fizice în relaţiile acestora cu demnitarii şi cu funcţionarii publici.
(2) Prevederile articolelor 81, 82, 83, 84, 95, 96, 96.1 şi 97 se aplică, în mod corespunzător, şi Preşedintelui Consiliului Legislativ.
55. Articolul 59 se completează, astfel:
„(3) Avocatul Poporului transmite sesizările primite de la cetăţeni, ca şi propriile constatări referitoare la încălcarea drepturilor şi libertăţilor cetăţeneşti, la abuzurile funcţionarilor publici, organelor competente ale Procuraturii, solicitând trimiterea în judecată şi pedepsirea celor care se fac vinovaţi de încălcarea drepturilor şi libertăţilor cetăţenilor.”
Constituţia României - ARTICOLUL 60: Raportul anual
56. Articolul 60 se modifică şi va avea următorul cuprins: Denumirea articolului va fi: „Raportul anual”
„Avocatul Poporului prezintă Parlamentului, Preşedintelui României şi Preşedintelui Autorităţii Judecătoreşti raportul anual care conţine constatările sale referitoare la încălcarea drepturilor şi libertăţilor cetăţeneşti, la modul în care organele Procuraturii au rezolvat sesizările formulate de el referitoare la abuzurile funcţionarilor publici împotriva cetăţenilor, precum şi recomandările sale privind legislaţia, sau măsuri de altă natură, pentru ocrotirea drepturilor şi libertăţilor cetăţenilor. Raportul anual se publică pe site-ul Avocatului Poporului şi în Monitorul Oficial al României.”
« Roxana Neagu redactor-sef AvocatNet scrie: Elucubratii legislativ-comuniste | Proiect preliminar pentru Constitutia Cetatenilor Romaniei initiat de MCC, partea -II-a »

References: Articolul 1
 articolul 1
 articolul 2
 articolul 3
 articolul 3
 Articolul 7
 Articolul 12
 Articolul 13
 Articolul 14
 Articolul 15
 Articolul 16
 Articolul 19
 Articolul 21
 Articolul 22
 Articolul 23
 Articolul 24
 Articolul 26
 Articolul 27
 Articolul 29
 Articolul 30
 Articolul 31
 Articolul 32
 Articolul 33
 Articolul 34
 Articolul 35
 Articolul 36
 Articolul 37
 articolul 16
 Articolul 38
 articolul 38
 ARTICOLUL 38
 articolul 38
 ARTICOLUL 38
 Articolul 40
 Articolul 41
 Articolul 44
 Articolul 48
 Articolul 49
 Articolul 50
 Articolul 51
 Articolul 52
 Articolul 54
 Articolul 55
 Articolul 56
 Articolul 58
 Articolul 59
 ARTICOLUL 60
 Articolul 60